गड़ेरिया में मार्क्सवादी नारी मोर्चा का सम्मेलन
कतरास| मार्क्सवादीनारी मोर्चा धनबाद प्रखंड का सम्मेलन शनिवार को गड़ेरिया बस्ती में बबीता देवी की अध्यक्षता में हुआ। सम्मेलन को संबोधित करते हुए मायुमो के जिला अध्यक्ष पवन महतो ने कहा कि महिलाओं के प्रति केंद्र एवं राज्य सरकार का रवैया उदासीन है। रसोई से लेकर घरेलू उपयोगी वस्तुओं का दाम असमान छू रहा है। महिलाएं पूर्व में घरेलू बजट से कुछ रुपया बचा लेती थी, लेकिन जब से भाजपा की सरकार आई है महंगाई चरम पर है। नारी मोर्चा की अध्यक्ष बिजली देवी ने कहा कि आज की नारी सब पर भारी है। बशर्ते महिला अपनी ताकत को पहचाने एवं शोषण तथा जुल्म के खिलाफ अपनी आवाज को बुलंद करे। मौके पर जिला सचिव पार्वती देवी, चंद्रा देवी, रेणु देवी, यासमी आरा, शीला देवी आदि थीं।
awa_Deva hin_Deva